CELEX: 32007R0491
Language: da
Date: 2007-05-03 00:00:00
Title: Kommissionens forordning (EF) nr. 491/2007 af 3. maj 2007 om gennemførelsesbestemmelser til Rådets forordning (EF) nr. 1947/2005 for så vidt angår meddelelse af oplysninger om frø

4.5.2007   
            
            
               DA
            
            
               Den Europæiske Unions Tidende
            
            
               L 116/3
            
         
      KOMMISSIONENS FORORDNING (EF) Nr. 491/2007
   af 3. maj 2007
   om gennemførelsesbestemmelser til Rådets forordning (EF) nr. 1947/2005 for så vidt angår meddelelse af oplysninger om frø
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1947/2005 af 23. november 2005 om den fælles markedsordning for frø og om ophævelse af forordning (EØF) nr. 2358/71 og (EØF) nr. 1674/72 (1), særlig artikel 11, og
   ud fra følgende betragtninger:
   
               (1)
            
            
               I artikel 1 i Kommissionens forordning (EF) nr. 2081/2004 af 6. december 2004 om regler for meddelelse af de oplysninger, der er nødvendige for gennemførelsen af Rådets forordning (EØF) nr. 2358/71 om den fælles markedsordning for frø (2), henvises der til de arter og sortsgrupper, der er anført i bilaget til Rådets forordning (EØF) nr. 2358/71 (3). Disse indgår nu i bilag XI til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere.
            
         
               (2)
            
            
               Som følge af reformen af frøsektoren bør de oplysninger, der er nødvendige for gennemførelsen af forordning (EF) nr. 1947/2005, revideres og forenkles. Af klarhedshensyn bør forordning (EF) nr. 2081/2004 derfor ophæves og erstattes af en ny forordning.
            
         
               (3)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Frø —
            
         UDSTEDT FØLGENDE FORORDNING:
   Artikel 1
   For hver af de arter og sortsgrupper, der er anført i bilag XI til forordning (EF) nr. 1782/2003, fremsender medlemsstaterne elektronisk de oplysninger til Kommissionen, der er nævnt i bilaget til nærværende forordning, inden de i bilaget fastsatte datoer.
   Artikel 2
   Forordning (EF) nr. 2081/2004 ophæves.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. maj 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 312 af 29.11.2005, s. 3.
   
      (2)  EUT L 360 af 7.12.2004, s. 6.
   
      (3)  EFT L 246 af 5.11.1971, s. 1. Senest ændret ved forordning (EF) nr. 1782/2003 (EUT L 270 af 21.10.2003, s. 1).
   
      BILAG
      Oplysninger, som medlemsstaterne skal fremsende i overensstemmelse med artikel 1:
      
                  Nr.
               
               
                  Oplysningernes art
                  (opdelt efter art og sortsgruppe)
               
               
                  Frist for indsendelse af oplysninger
               
            
                  Produktionsår
               
               
                  Kalenderår efter produktionsår
               
            
                  1
               
               
                  Samlet areal godkendt til certificering (ha)
               
               
                  15. november
               
               
                   
               
            
                  2
               
               
                  Anslået høst (tons) (1)
                      (2)
                  
               
               
                  15. november
               
               
                   
               
            
                  3
               
               
                  Samlet høstmængde (tons) (3)
                  
               
               
                   
               
               
                  1. oktober
               
            
                  4
               
               
                  Lager i engrosleddet ved produktionsårets udgang (tons) (3)
                      (4)
                  
               
               
                   
               
               
                  1. oktober
               
            
         (1)  Vedrører kun basisfrø og certificeret frø.
      
         (2)  Mængdeangivelser for frø, der er godkendt til certificering.
      
         (3)  Mængdeangivelser for frø, der opfylder certificeringskravene.
      
         (4)  Produktionsåret, som fastsat i artikel 2 i Rådets forordning (EF) nr. 1947/2005 (EUT L 312 af 29.11.2005, s. 3).